مؤوصومون بؤیوک گراند اسلم سریسی تورپاق کورتدا کئچیریلن یگانه یاریشی "رولان گاروس" موسابیقهسی باشا چاتدی.
فرانسانین پایتاختی پاریس-ده کئچیریلن موسابیقه‌ده کیشی‌لرین فینال قارشیدورماسی بؤیوک آنلام داشیییردی. 2015-جی ایلده "رولان گاروس"ون غالیبی اولموش سوئیس-لی استن واورینکا همین تیتولو 9 دفعه قازانمیش رافائل نادال ایله  اوز-اوزه گلدی. 2 ساعت 5 دقیقه داوام ائدن گوروشده ایلک ست نتیجه‌نی معینلشدیریریدی. 3 ائیس ائدن، بکهند و فورهند ضربه‌لرینده واورینکانی سارسی‌دان ایسپانیا‌لی تننیسچی 6-2 غالیب گلدی. نؤوبتی ستده 1-جی سرویس ده 90 فایز دقیق‌لیکله اوینایان نادال حسابی 2-0-ه چاتدیردی – 6-3. 3-جو ستده جمعی 1 گیم اودوزان ایسپانیا‌لی راکت اوستاسی جمعی 35 گیم اودوزماقلا دقت چکیب. او، کاریئریند ده 10-جو دفعه "رولان گاروس"دا شامپیون اولماقلا تاریخ یازیب.
عمومی لیکده 15-جی بؤیوک ظفرینی قئید ائدن نادال افسانوی آمریکا‌لی پیت سامپراسی دا گئریده قویوب. قئید ائدک کی، تننیسچی‌لرین موباریزه‌سینده 18 دفعه بؤیوک گراند اسلم شامپیونو راجر فدرر 1-جی سیرادا‌دیر.
خانیم‌لارین موباریزه‌سینده ایسه سون ایللرین اساس سورپریزی رئاللاشیب. لتونی تمثیلچی‌سی یلنا اوستاپنکو هئچ کیمین گؤزلمه‌دیگی نتیجه‌یه ایمضا آتیب. فینالدا رومانی لی سیمونا هالئپله اوز-اوزه گلن اوستاپنکو اینانیلمازی باجاردی. ایلک ستده لتونی-لی 4:6 حساب‌لی مغلوبیته اوزولوب. موسابیقه ده آگرئسیو اویونلا دقت چکن 20 یاش‌لی راکت تنیسچی 54 حل ائدیجی ضربه ایله اویناییب. 2-جی ستده 6-4 اوستون اولان لتونی-لی، حل ائدیجی حیصه ده رقیبینه 3 گیم اودوزوب. بئله‌لیکله، "اوستاپنکو ناغیلی" گئرچه‌یه دؤنوب. او، تئننی‌سین 1968-جی ایلده حرفه ای دوورونه کئچیدین‌دن بو طرفه ایلک لر سیراسیندا اولمایان و رولان گاروسو قازانان ایلک تننیسچی اولدو.
